Kodus küsis eelmisel päeval kohatud sõber MSNis, et kas ma tõesti veel ei taha sünnitama minna. Mina vastasin ausalt, et sel päeval veel ei jõua, küll aga on plaan sünnitada järgmisel  päeval. Tema millegipärast ei võtnud mind tõsiselt. Järgmise päeva õhtuks olid meil piletid Tartusse "Ruja" rokkooperile. Andsin need emale ja isale, vihjates ettevaatlikult, et ämmaemand arvas, et lähiajal läheb vist asjaks. Valusid igaks juhuks veel ei maininud.